สวัสดีครับ- คือเเฟนทานยาคุมเเบบ24/28เม็ดเเล้วมีอะไรกันหลั่งใน ในช่วงที่ทานเม็ดที่25ซึ่งเป็นเม็ดเเป้ง จะเป็นไรไมครับ. - กินยาเเผงเเรกหมดเม็ดที่28เเล้วประจำเดือนก็มาวันนั้นพอดี เเต่ไม่ได้ต่อเเผงใหม่ในวันถัดมา เเต่ไปต่อเเผงใหม่ในวันที่5ของการมีประจำเดือน ถัดจากนั้น2วันมีอะไรกันหลั่งใน จะเป็นไรไมครับ.
สวัสดีค่ะ หากได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% รวมถึงในช่วงที่ทานยาเม็ดแป้งด้วยและเมื่อทานยาคุมจนถึงเม็ดที่ 28 แล้ว ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะแต่โดยปกติเมื่อทานยาคุมจนครบ 28 เม็ดแล้ว ต้องเริ่มทานยาแผงใหม่ต่อในวันถัดไปทันที หากปล่อยให้มีประจำเดือนมา 5 วันแล้วจึงเริ่มทานยาคุม ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ทันทีค่ะ และต้องทานต่อเนื่องไปอย่างน้อย 7 วันก่อน ดังนั้น หากทานยาไปเพียง 2 วันแล้วมีเพศสัมพันธ์ ก็จะมีโอกาสตั้งครรภ์ไดค่ะการทานยาคุมกำเนิดนั้น เมื่อเริ่มทานแผงแรก ควรทานภายใน 1-5 วันนับจากวันแรกที่มีประจำเดือนมา แต่เมื่อทานยาคุมแผงต่อๆ ไป ก็ให้เริ่มทานเมื่อทานยาคุมแผงเก่าครบ 28 เม็ดทันที โดยไม่ต้องสนใจว่าประจำเดือนจะเริ่มมาในวันไหนค่ะ หากไม่ได้เริ่มทานแผงใหม่ต่อทันที ก็จะถือว่าเป็นการเริ่มต้นทานแผงแรกใหม่อีกครั้ง ซึ่งต้องรอให้ยาออกฤทธิ์ก่อน 7 วันค่ะ